Η **Yamaha Motor Racing** (YMR) είναι εταιρεία θυγατρική της Yamaha, επιφορτισμένη με τη συμμετοχή σε αγώνες μοτοσικλέτας και άλλες εκδηλώσεις. Η επίσημη έδρα της βρίσκεται στο Τζέρνο ντι Λέζμο της περιοχής Λέζμο στην επαρχία Μόντσα-Μπριάντσα της Ιταλίας. Η εταιρεία ιδρύθηκε το 1980. Η Yamaha λαμβάνει μέρος στους αγώνες μοτοσικλέτας από την ίδρυσή της, κερδίζοντας μάλιστα στο 3ο Ράλι Ανάβασης στο Όρος Φούτζι με το πρώτο της προϊόν, τη μοτοσικλέτα YA-1.

Το ντεμπούτο σε Παγκόσμιο Πρωτάθλημα για τη Yamaha έλαβε χώρα στο γαλλικό γκραν πρι του 1961. Το 1964 με τη RD56 κέρδισε τον πρώτο τίτλο του Παγκοσμίου Πρωταθλήματος στην κατηγορία των 250cc, κυρίως χάρη στον Φιλ Ριντ ως κορυφαία αναβάτη (ο οποίος ήταν ο νικητής του τίτλου των οδηγών) και τον Μάικ Νταφ. Επίσης κέρδισε τον ίδιο τίτλο την επόμενη χρονιά με την RD05 και τους ίδιους τους οδηγούς (με Ριντ και Νταφ στην πρώτη και τη δεύτερη θέση στην κατάταξη των οδηγών).

Το 1967 και το 1968, κέρδισε με το μοντέλο RA την πρώτη επίδοση κόσμο, ακόμη και στην κατηγορία των 125cc, με τους Μπιλ Ίβι και Φιλ Ρίντ ως κορυφαίους αναβάτες, κατακτώντας την πρώτη και δεύτερη θέση στο πρωτάθλημα των οδηγών και στις δύο περιόδους. Στην ίδια κατηγορία, τότε, επίσης, κέρδισε τους τίτλους του παγκοσμίου πρωταθλήματος το 1973 και το 1974, με τους Κεντ Άντερσον και Τζάκομο Αγκοστίνι.

Στις μοτοσικλέτες κατηγορίας κυβισμού 500cc, κατάφερε να πάρει την πρώτη της νίκη στο ισπανικό γκραν πρι του 1972 με τον Τσας Μόρτιμερ, ενώ οι αναβάτες της Yamaha πέτυχαν συνολικά 10 παγκόσμιους τίτλους: ο Τζάκομο Αγκοστίνι το 1975, ο Κένι Ρόμπερτς το 1978, το 1979 και το 1980, ο Έντι Λόουσον το 1984, το 1986 και το 1988 και, τέλος, ο Γουέιν Ρέινι το 1990, το 1991 και το 1992.

Στο εταιρικό κομμάτι, η Yamaha Motor Racing κατέγραψε κέρδη της τάξεως των 9 εκατομμυρίων ευρώ για το 2015.

Οργανισμός
----------

Η Yamaha Motor Racing στόχο έχει την προώθηση των εργοστασιακών αγωνιστικών ομάδων της. Εκπροσωπείται με τη συμμετοχή των ομάδων της σε αγώνες μοτοσικλέτας.

Επίσης, η Yamaha Motor Racing μετέχει σε διάφορες εκδηλώσεις.

MotoGP
------

Η «Yamaha Factory Racing Team» μετέχει για λογαριασμό της Yamaha στο παγκόσμιο πρωτάθλημα MotoGP, ως ιταλο-ιαπωνική εργοστασιακή ομάδα. Εδρεύει στο Τζέρνο ντι Λέζμο της επαρχίας Μόντσα-Μπριάντσα στην Ιταλία.

### Ιστορία

Η ομάδα ιδρύθηκε το 1999, έπειτα από την αποχώρηση του Γουέιν Ρένι, ο οποίος διέθετε μία εργοστασιακή ομάδα στα 500cc τα δύο προηγούμενα έτη. Η ομάδα είχε έδρα αρχικά στην Ολλανδία, αλλά μεταφέρθηκε στην Ιταλία το 2002. Ο Μαξ Μπιάτζι και ο Κάρλος Τσέκα αγωνίστηκαν για την ομάδα από το 1999 έως το 2002. Ο Μπιάτζι πέτυχε συνολικά εννέα νίκες σε αυτή την περίοδο, ως αναβάτης της Yamaha YZR500 και αργότερα το 2002 της Yamaha YZR-M1.

Το 2003, ο Τσέκα πλαισιώθηκε από τον Μάρκο Μελάντρι. Η ομάδα είχε μέσο όρο περιόδου χωρίς τερματισμό στο πόντιουμ. Για το 2004, ο Βαλεντίνο Ρόσι πλαισίωσε τον Τσέκα στην ομάδα. Ο Ρόσι πέτυχε 9 νίκες και κέρδισε το πρωτάθλημα. Ο Κόλιν Έντουαρντς εντάχθηκε στην ομάδα το 2005, όταν ο Ρόσι κέρδισε και πάλι το πρωτάθλημα, συλλέγοντας 11 νίκες. Ρόσι και Έντουαρντς έμειναν στην ομάδα για το 2006. Ο Ρόσι πέτυχε 5 νίκες και τερμάτισε 2ος στο πρωτάθλημα. Για την περίοδο 2007, και οι δύο αναβάτες παρέμειναν στην ομάδα ως αναβάτες της νέας Yamaha YZR-M1 με κυβισμό 800cc. Ο Ρόσι έχοντας 4 νίκες τερμάτισε στην 3η θέση.

Για το 2008, η Yamaha είχε ένα μοναδικό δίδυμο με τον Ρόσι να πλαισιώνεται από τον Χόρχε Λορένθο. Παρόλο που το ζευγάρι ήταν αγωνίζονται για τον τίτλο με διαφορετικά ελαστικά (ο Ρόσι επέλεξε να χρησιμοποιήσει ελαστικά Bridgestone, ενώ ο Λορένθο διάλεξε τα ελαστικά Michelin), ενώ η Yamaha λειτουργούσε με ένα ενιαίο εμπορικό σήμα και όχι με δύο ξεχωριστούς κατασκευαστές. Τον τίτλο κατέκτησε ο Ρόσι, ο οποίος κέρδισε 9 από τους 18 αγώνες και τερμάτισε στο πόντιουμ σε κάθε αγώνα εκτός από δύο. Ακόμα κι αν αυτή ήταν αναγνωριστική περίοδος για τον Λορένθο, πέτυχε νίκη στο Εστορίλ και τερμάτισε 4ος στο πρωτάθλημα. Το 2009, η Yamaha κυριάρχησε στο MotoGP με τον Ρόσι να κερδίζει τον τίτλο και τον Λορένθο δεύτερο. Το ζευγάρι κέρδισε 12 από τους 17 αγώνες και η Yamaha κέρδισε Πρωτάθλημα Κατασκευαστών.

Το 2010 η εταιρεία Yamaha Motor Racing παρουσίασε τη μοτοσικλέτα Yamaha YZF-R6, η οποία διέθετε ελάχιστες βελτιώσεις εξαιτίας των αναγκαστικών περικοπών λόγο της οικονομικής κρίσης.

Εικόνες
-------

* Μοτοσικλέτα Yamaha YZR500 του 2001Μοτοσικλέτα Yamaha YZR500 του 2001
* Ο Βαλεντίνο Ρόσι στο MotoGP, 2006Ο Βαλεντίνο Ρόσι στο MotoGP, 2006
* Ο Χόρχε Λορένθο στο IRTA Test, 2008Ο Χόρχε Λορένθο στο IRTA Test, 2008

Παραπομπές
----------

1. ↑  yamaha motor racing srl bloomberg.com
2. ↑  YAMAHA MOTOR RACING SRL[*νεκρός σύνδεσμος*] Companybook
3. ↑  Yamaha enters two factory teams aiming for second consecutive suzuka win[*νεκρός σύνδεσμος*] yamahamotogp.com
4. ↑  «MotoGP - FIAT Yamaha Team -». Yamaha Racing. Αρχειοθετήθηκε από το πρωτότυπο στις 10 Νοεμβρίου 2008. Ανακτήθηκε στις 19 Νοεμβρίου 2008.
5. ↑  Yamaha YZF–R6 - 2010[*νεκρός σύνδεσμος*] mrbike.gr

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Yamaha Racing  της Ιταλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Yamaha Motor Racing  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |